text: Spor forsvundet i Susan-sag
  08 oktober 2012 kl. 09.09
  En hårprøve, som kunne være fældende bevis i sagen om Susan-drabet, er forsvundet mellem to politi-afdelinger. Det oplyser politimanden, som ledede efterforskningen i Fredericia for 20 år siden.
  En måned efter fundet af den dræbte 12-årige pige i Fredericia overtog vicepoltikommissær Arne Siezing sagen. Og han giver oplysingen til en bog, der er skrevet en om sagen fra Fredericia, som stadig er uopklaret. 
  Hår-prøven blev fundet på den dræbte piges overtøj. Men i dag er hårprøven væk. Den forsvandt, da den skulle type-bestemmes. 
  - På det tidspunkt kunne man ikke bruge hårprøver til noget særligt, men det kan man nu, siger Arne Siezing til BT. Det kan meget vel have været hår fra en kammerat eller en helt anden person, men der kan godt have været dna-spor, som kunne have fældet gerningsmanden. 
  Susan blev meldt savnet tidligt om aftenen den 30. januar 1992. Tidligt næste morgen lev hun fundet i en grøft mellem markerne og Herslevvej uden for Fredericia. 
  Bogen "Susan-sagen - på sporet af en barnemorder" udkommer på fredag.
  